" Göngum í skólann " átakið hefst miðvikudaginn 5. september . Eins og undanfarin ár er Djúpavogsskóli þátttakandi í verkefninu . Í ár verður Göngum í skólann haldið í sjötta sinn hér á landi . Því lýkur formlega með alþjóðlega Göngum í skólann deginum miðvikudaginn 3. október . Sem fyrr verður lögð áhersla á að börn gangi eða hjóli til og frá skóla . Markmið verkefnisins eru að hvetja til aukinnar hreyfingar með því að auka færni barna til að ganga á öruggan hátt í skólann og fræða þau um ávinning reglulegrar hreyfingar .